Κοτόσουπα με λαχανικά και μανιτάρια
Μια διαφορετική κοτόσουπα, που έχει ανάμεσα στα συστατικά της πράσο και μανιτάρια, που ίσως δεν τα έχουμε συνηθίσει στην συγκεκριμένη σούπα. Κλασική και λίγο διαφορετική μαζί, είναι ιδανική για τις κρύες μέρες.
1 κοτόπουλο (ή κότα, αν είστε τυχεροί), έτοιμο για μαγείρεμα, 1 ξερό κρεμμύδι, καθαρισμένο και καρφωμένο με 6 – 7 γαρίφαλα, 1 μεγάλη πατάτα, 1 μεγάλο ξερό κρεμμύδι, 2 πράσα, 2 μεγάλα καρότα, 8 μικρά κλωνάρια σέλινο, 250 γρ. μανιτάρια λευκά, 1 κουτ. σούπας ντοματοπελτές, διαλυμένος σε νερό, 50 ml ελαιόλαδο, 150 γρ. κριθαράκι, 1/3 μάτσο μαϊντανός, ψιλοκομμένος (χωρίς τα χονδρά κοτσάνια), αλάτι, φρεσκοτριμμένο πιπέρι
Σε μια βαθιά κατσαρόλα, βάζουμε το κοτόπουλο και νερό τόσο ώστε να το σκεπάζει καλά και το βράζουμε σε δυνατή φωτιά.Αφαιρούμε σχολαστικά τον αφρό που ανεβαίνει στην επιφάνεια και ρίχνουμε το κρεμμύδι με τα γαρίφαλα, αλάτι και το αφήνουμε να μαγειρευτεί, για περίπου 50 λεπτά, ή μέχρι να μαλακώσει.Βγάζουμε προσεχτικά το κοτόπουλο από το ζουμί και το κρατάμε στην άκρη.Πλένουμε και κόβουμε όλα τα λαχανικά.Σε άλλη κατσαρόλα ζεσταίνουμε το ελαιόλαδο σε μέτρια φωτιά και ρίχνουμε τα λαχανικά.Ανακατεύουμε για 2 – 3 λεπτά, προσθέτουμε τον πελτέ και τον ζωμό κοτόπουλου σουρωμένο.Αλατοπιπερώνουμε και το αφήνουμε να βράσει για περίπου 20 λεπτά.Προσθέτουμε το κριθαράκι, ανακατεύουμε και βράζουμε για περίπου άλλα 15 λεπτά.Ρυθμίζουμε την πυκνότητα της σούπας, προσθέτοντας λίγο νερό, αν χρειάζεται, την ώρα που βράζει.Τον μαϊντανό, τον ρίχνουμε τελευταία στιγμή.Το κοτόπουλο το σερβίρουμε σε πιατέλα, αλατοπιπερωμένο και ραντισμένο με λαδόξιδο ή λαδολέμονο.
Κοτόπουλο,Μανιτάρια,Πατάτες